钦定古今图书集成/明伦汇编/氏族典/第148卷 > 孙秀实
## 钦定古今图书集成/明伦汇编/氏族典/第148卷 > 孙秀实

按《元史孙秀实传》：“秀实，大宁人。性刚毅，喜周人急。里
人王仲和尝托秀实贷富人钞二千锭，贫不能偿，弃
其亲逃去。数年，其亲思之疾，秀实日馈薪米存问，终
不乐。秀实哀之，悉为代偿，取券还其亲，复命奴控马
赍金，访仲和使归，父子欢聚，闻者莫不嗟美。又李怀
玉等贷秀实钞一千五百锭，度以无偿，尽还其券不”
征。